**Regăsire**

*Dorurot*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cu genunchii goi prin spini, urc la tine poezie,

Bântuit, ca tot românul, de-a zicalei frenezie!

Poarta ta, cu nestemate din tezaur moștenit,

Cununând vechiul cu noul, mă trudesc să o deschid.

Prin furtuni, poeții zboară către sânu-ți morganatic,

Demiurgi ce din cuvinte zidesc chipul tău extatic,

Toți, pe cerul tău, visează că vor fi noii luceferi,

Vor, cu leagănul de aur, să le-alinți gena în treceri...

Cavaleri rătăcitori, cum demult erau aezii,

Zboară-n zori, în toiul nopții, ori în brațele nămiezii,

Poleind cu mierea limbii meșteșugul strămoșesc,

Renvie-n om frumosul, sufletul îi dezmorțesc.

Adunate din pruncie, flori de gând azi izbucnesc,

În genunchi, prin spini, coroană, vin timid să-ți dăruiesc,

Cu de-argint toiag de buchii, bat la poarta ta sperând,

Credincioasă să-mi rămână muza când doina mi-o cânt!

Regăsind fiorul tainic, pe care-l credeam pierdut,

Curcubeie țes pe vreme, cu aripile-n trecut...